Forstöðumaður netöryggissveitar Póst- og fjarskiptastofnunar segir að svo virðist öll þjónusta Facebook keyri á einu og sama kerfinu, en allar aðferðir í nethönnun segi að skipta eigi þjónustu upp í fleiri kerfi.
Facebook, ásamt Instagram og WhatsApp lágu niðri frá því síðdegis í gær og langt fram á kvöld og fór það væntanlega ekki framhjá mörgum. Forstöðumaður netöryggissveitar Póst- og fjarskiptastofnunar segir að Facebook sé aðeins vefþjónusta eins og annað á internetinu. Tvennt virðist hafa valdið hruninu, annars vegar fór niður aðferðin sem notuð er til að auglýsa allar IP tölur, sem eru heimilisföng á netinu, og við það fóru svokallaðar nafnaþjónustur, til dæmis þegar slegið er inn Facebook.com, niður líka. Tæknimenn Facebook komust því ekki inn í kerfið og þurftu í raun að vera á staðnum.
Svo segir sagan, þeir hefðu þurft að komast með einhverjum aðferðum inn í gagnaverin sín til þess að koma þessari auglýsingu á heimilisföngum vefsíðanna í loftið aftur. Allar internetþjónustur heimsins misstu samband við allar IP tölur, sem sagt heimilisföng, Facebook á heimsvísu í gær. Og ekki bara Facebook, heldur líka hjá WhatsApp og Instagram, sem eru allt þjónustur sem eru í eigu Facebook.
Segir Guðmundur Arnar Sigmundsson. Hann telur að persónuupplýsingar notenda hafi ekki verið í hættu. Miðað við hvað fyrirtækið er stórt og framarlega vakti athygli hversu langan tíma tók að laga bilunina.
Það virðist sem að þeirra samskiptatól séu heimasmíðuð Facebooktól, tæknimenn nota Facebook Workplace og innri tölvupóst í samskipti og þetta fór allt niður í gær líka. Þannig að lengi vel gátu tæknimenn, þótt þeir væru margir að stýra þessu stóra batteríi, ekki verið í nógu góðum samskiptum til þess að ná þessu upp. Það var talað um að hluti af bilanagreiningunni og viðbrögðunum í gær hafi verið að setja upp tölvupóstþjónustu frá Microsoft, bara svo að tæknimenn gætu verið í sambandi.
Guðmundur Arnar segir að svo virðist sem öll kerfi Facebook séu innan sama kjarnans, en allar aðferðir í nethönnun gangi út á að skipta kerfunum upp - en ljóst er að líf margra breyttist tímabundið í gær.
Hvort sem það var jákvætt eða neikvætt að fá smá pásu, En það er alveg rétt og ég efast ekki um að það verða margir hressir og skemmtilegir fundir hjá millistjórnendum hjá Facebook í dag. En það er augljóst að allar þjónustur á netinu, sama hversu stórar, þær geta farið út svo klukkutímum skipti, það sannaðist nú í gær þannig að það má alltaf vera viðbúinn því.
Allt getur klikkað á netinu, eins og sannaðist í gær þegar Facebook lá niðri klukkutímum saman, segir forstöðumaður netöryggissveitar Póst- og fjarskiptastofnunar. Ekki virðist sem persónuupplýsingar notenda hafi verið í hættu.